Abesifazane bayothanda ukuthola i-Tattoo Baby engxenyeni yabo yangakwesokudla. Lokhu kungabonisa ukuthi baziphatha kabi futhi banentshisekelo ezinganeni Akukhulunywa nomuntu omdala umbheke emehlweni kukhombisa ukungahloniphi lapho. Lowo omncane uthobisa ikhanda aphendule ngomlomo ukuthi uyezwa.Uma umuntu omdala ekumukelisa into uthatha ngezandla zombili, noma usondeza izandla zombili kuye esinye kubesengathi siba ngaphansi kwesithathayo, babethi lokho kukhombisa inhlonipho nentobeko kumuntu omdala.
Uma upheka ungumuntu wesifazane, uma ibhodwe selivuthiwe usuliphula eziko kumele ulivule liseseziko noma esitofini, bathi kwenzelwa ukuthi ungathi uma usuthola abantwana ubathole benesifumbu.
Uma unezinsumpa noma insumpa bathi linda ngesikhathi izulu liduma bese uyishaya ngothi lomshanelo.
Umuntu onamazinyo anesikhala ngaphambili (itsaka) kuthiwa unamanga kakhulu.
Akumele amantombazane alale kuze kuphume ilanga, bebethi ilanga loze lingene ezinqeni. Akumele futhi ahambe edla izinkobe uma ebuya emfuleni, kuthiwa loqoba mhla beshada.
Akalingiselwa futhi akahlekwa umuntu onesici, kuthiwa uyasibiza noma kusho ukuzifisela wena ukufana naye.
Umuntu wesifazane okhulelwe akayisebenzisi inaliti noma akathungi, ngoba kuthiwa ingane izothungelana amehlo, makwenzekile wathunga kumele uqikelele ukuthi uyithele ngobisi emehlweni.
Kuthiwa uma liduma izulu kuhlalwa phansi kuzothwe ngoba kusuke kukhuluma uMvelinqangi.
Ingane meyilala phakathi nomnyango isuke ibika izivakashi, noma isuke ingqongqoze endlini kuhleli abantu, nalapho ibika izivakashi kuzwakala abangaphakathi bethi makangene bese bethi sifike siphethe isivakashi.
Akushiwo ukuthi inkosi yesizwe iyagula kuthiwa iyadunguzela.
Akushiwo ukuthi ifile noma ishonile kuthiwa ikhotheme.
Umuntu womndeni oshone ethakatha noma oshone umndeni wakhe ukhala ngaye, kuthiwa akangabekwa emathuneni omndeni ngoba uzoba idlozi elibi.